paragraph_text: Jamalskonenečki autonomni okrug ili Jamalo‑Nenecki autonomni okrug je samostalni okrug u Tjumenjskoj oblasti Rusije; površine oko 750 300 km² i s 522 798 stanovnika (2010.). Obuhvaća sjeverni dio Zapadnosibirske nizine: donji tok rijeke Ob, istočni ogranke Polarnog Urala i poluotoke Jamal, Tazov i Gydan. Stanovnici su Rusi (61,7%, 2010.), Ukrajinci (9,7%), Neneci (5,9%), Tatari (5,6%) i drugi. Osnovan je 1930. Glavni grad je Salehard. Pretežito pod tundrom i tajgom. Mnogobrojna su jezera. Ribarstvo (jesetra, sibirski losos; konzerviranje riba), lov i uzgoj krznaša su razvijeni. Iskorištavaju se bogata ležišta prirodnoga plina (Urengoj, Medvež’e, Jamburgsk, Južno-Tambejskog nalazište; oko 80% ruske proizvodnje plina) i nafte. Preradba nafte, drva, proizvodnja građevnih materijala.<ref> Jamalo‑Nenecki autonomni okrug, "Hrvatska enciklopedija", Leksikografski zavod Miroslav Krleža, www.enciklopedija.hr, 2016.